b'\n_START_ARTICLE_\nGazellevirksomhed\n_START_PARAGRAPH_\nGazellevirksomhed er en betegnelse for en hurtigt-voksende virksomhed som minimum har fordoblet sin oms\xc3\xa6tning over en fire\xc3\xa5rig periode. Udtrykket udspringer af den \xc3\xa5rlige gazelleunders\xc3\xb8gelse, som er blevet udarbejdet af Dagbladet B\xc3\xb8rsen siden 1995._NEWLINE_Form\xc3\xa5let med unders\xc3\xb8gelsen er at identificere de hurtigst voksende virksomheder i Danmark, m\xc3\xa5lt p\xc3\xa5 oms\xc3\xa6tning eller, hvis det ikke er oplyst, p\xc3\xa5 bruttoresultat._NEWLINE_Gazellek\xc3\xa5ringen foreg\xc3\xa5r hvert \xc3\xa5r og tager udgangspunkt i virksomhedernes \xc3\xa5rsregnskaber fire \xc3\xa5r forinden. K\xc3\xa5ringen er s\xc3\xa5ledes et udtryk for virksomhedens v\xc3\xa6kst op til titel\xc3\xa5ret. Gazellerne i 2013 er s\xc3\xa5ledes k\xc3\xa5ret ud fra deres regnskaber i 2009, 2010, 2011 og 2012, af kreditvurderingsfirmaet Bisnode A/S._NEWLINE_Fra 1995 til 2013 har Dagbladet B\xc3\xb8rsen i alt k\xc3\xa5ret 14.610 gazellevirksomheder. Cirka 5.300 af disse virksomheder er blevet k\xc3\xa5ret mere end \xc3\xa9n gang._NEWLINE_I unders\xc3\xb8gelsen indg\xc3\xa5r kun aktieselskaber (A/S) og anpartsselskaber (ApS) som minimum har offentliggjort fire hele \xc3\xa5rsregnskaber. Nogle brancher udelades fra unders\xc3\xb8gelsen, heriblandt offentligt drevne selskaber, store dele af den finansielle sektor samt holdingselskaber.'